Vpred? je tretí štúdiový album skupiny Banket, ktorý v roku 1990 vydalo hudobné vydavateľstvo Opus. Album bol nahrávaný v auguste až októbri 1989, t. j. v období pred Nežnou revolúciou. Je posledným zo série štúdiových projektov, ktoré Richard Müller nahral s Banketom. Tento album je zároveň prvým, ktorý nahrával s Henrichom Leškom, s ktorým spolupracoval na svojich nasledujúcich albumoch "Neuč vtáka lietať" (1992) a "33" (1994). Na albume "33" začal Richard Müller spoluprácu s Jaroslavom Filipom.